### Resume

Vejle Kommune, JURA, har anmodet om en lokalplan for et erhvervsområde ved [adresse] i Jelling. Området er i dag landbrugsjord og er placeret ved ankomsten til Jelling. Mod vest ligger et eksisterende erhvervsområde, mens boligområdet [adresse] ligger mod syd. Lokalplanen giver mulighed for erhverv i miljøklasse 1-4 som f.eks liberalt erhverv, håndværkervirksomheder, lager, værksted og engros. Dertil kan der etableres butikker med særlig pladskrævende varer langs [adresse]. Lokalplanen har været i høring fra 10. oktober 2022 til 7. november 2022, og der er indkommet 3 bemærkninger/ indsigelser. Indsigelserne har givet anledning til at anbefale ændringer i lokalplanen.

### Sagsfremstilling

![](data:image/png;base64...)

Figur 1: Kort over lokalplanområdet

Planens historik

Teknisk udvalg besluttede på mødet 31. maj 2022, pkt. nr. 129, at igangsætte udarbejdelse af lokalplan nr. 1372.

Byrådet besluttede på møde 5. oktober 2022, pkt. nr. 202, at sende lokalplanen i offentlig høring.

Lokalplanen har været i offentlig høring fra 10. oktober 2022 til 7. november 2022.

Indsigelser/bemærkninger og ændringer af lokalplanen

Der er indkommet 3 indsigelser/bemærkninger til planen. En bemærkning fra [adresse], der ønsker et regnvandsbassin tegnet på kortet i det nordøstligste hjørne. En bemærkning fra Evida (gasforsyning), der ønsker vendeplads mod syd flyttet uden for servitutbælte. Både [adresse] og Evida har haft planen til udtalelse inden politisk behandling som forslag, men nåede på grund af travlhed i deres organisation ikke at komme med et svar inden for fristen. Der er plads i det nordøstligste hjørne til det ønskede regnvandbassin. Vendepladsen kan skubbes mod vest udenfor servitutbælte. Begge bemærkninger imødekommes.

Derudover er der også kommet en bemærkning fra BaneDanmark, hvor de ønsker at areal langs banen friholdt til jernbanedrift. Arealet er i forvejen friholdt, og bemærkningen giver ikke anledning til ændringer på kortbilag. Det tilføjes i redegørelsen og i bestemmelsen om tilladelse fra andre myndigheder, at udgravninger, opfyldninger, anbringelse af materiel samt tilledning af vand til banen eller dens grøfter kan kræve BaneDanmarks tilladelse.

Overtagelsespligt/Frafaldserklæring
Lokalplanområdet ejes af kommunen, og en frafaldserklæring er derfor ikke nødvendig.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2. Erhvervsområdet er beliggende i tilknytning til Jelling, og med eksisterende erhvervsområde som nabo. Det er derfor muligt at udnytte eksisterende infrastruktur, og der vil også blive mulighed for fjernvarme i området. Derudover er området velbeliggende i forhold til muligheder for kollektiv trafik. Dette medvirker til at reducere lokalplanens forventede klimaaftryk

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for Byrådet, at lokalplan nr. 1372 vedtages endeligt med de af forvaltningen indstillede ændringer, og |
| at | indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne. |

### Beslutning

Anbefalet.